**Народно читалище Св. Св. Кирил и Методий-1927”**

**с. Тополи общ. Варна**

**ОТЧЕТЕН ДОКЛАД ЗА ДЕЙНОСТТА НА**

**за 2023година**

Уважаеми членове и гости,

От създаването си и до днес , читалището се стреми да поддържа живи традициите, бита и обичаите на българина. Съхранявайки и предавайки традициите на българската култура, ние сме уникална за света институция със своя характерна роля в обществения живот. Поради честите смени на политическа и културна ориентация на държавното управление, населението на страната винаги ще търси опора в устоите на читалищната институция.

Какви дейности развива нашето читалище през 2023г.

**Библиотечната дейност**, е една от основните в едно читалище. Библиотеката разполага с 19 165 тома по инвентарна книга. По читателски карти наброяват 139 човека, но между тях има предимно семейства, където една читателска карта се ползва от цялото семейство.

За намаляващия брой на читателите, освен динамичния живот напоследък имат заслуга и новите технологии /компютри, таблети, телефони и др./

Посещаемостта в библиотеката през сезоните е различна. Читателите в активна трудоспособна възраст са все по-малко. Загрижени за семейния бюджет и настъпилата инфлация, навярно не им достига време, да седнат с книга в ръка...? Повече са пенсионерите и учащите . Децата посещават библиотеката предимно през летните месеци, когато имат да четат препоръчителна литература. През учебната година , повечето ученици ползват училищната библиотека. С постоянното разнообразяване на библиотечния фонд, се стремим да привличаме нови читатели и да стимулираме тяхната активност..

Спечеленото по проект компютърно оборудване на библиотеката, също е в услуга на населението.Сега не само нашите читатели, но и цялото население на село Тополи се ползва от услугите, които предлага библиотеката срещу заплащане:

\*интернет

\*копиране

\*сканиране

\*принтиране

\*разпечатване на текст от флаш-памет и др.

\*изготвяне на CV

\*набиране на текст

Новопостъпилите книги за 2023г. са 50 тома,от които 18 закупени със собствени средства. 22 тома са нови-авторски дарени от Таня Мезева –писателка,потомка на тракийски бежанци, Васил Гинев – автор на книгите за Вълчан войвода,Сергей Серопян управител на „Транс Мар сървисиз” и Георги Станчев живял през седемдесетте години в с. Тополи. Ганка Димитрова отново направи

парично дарение за закупуване на книги за читателите в ученическа възраст.

За съжаление проекта по който кандидатствахме към Министерството на културата „ Обществените библиотеки-съвременни центрове за четене и информираност” не беше одобрен. Очакваме да отворят програмата за тази година и отново ще кандидатстваме. Надяваме се този път да успеем.

През 2023г. библиотеката беше абонирана за 3 вестникарски седмични издания –в-к „Всичко за семейството”, „Читалищен вестник” и вестник „Минаха години”. Много малък интерес към четенето им проявят жителите на селото.

Отчислените книги през годината са 137 тома, 74 скъсани и повредени от читатели и остарели по съдържание, а 63 тома на читатели с неизвестен адрес.

**Любителското творчество** продължава да е застъпено в дейностите на читалището. Наред със състава за автентичния фолклор, функционират и други форми. Това са:

Т**анцова школа „Фолклорен извор”** с ръководител Росен Драганчев преустанови дейността си през пролетта. А през есента се сформира нова школа под името „Българи”. Участниците са разпределени в три групи на различна възраст. Ръководители са Вяра Христова и Виола Георгиева. Първата им изява на нашата сцена беше на коледния концерт, а преди това участваха и във фолклорния спектакъл „Аз съм българин” в гр. Варна.

**Школа за модерен балет „МОНТ”** с ръководител р-л Мадлена Андреева. През изминалата година бе създадена и група с деца от 5 до 7 год. възраст. Те успешно се представиха на Концерта за 24 май и сцена Раковина. Много успехи постигна школата през годината,участвайки в различни концерти и фестивали.

**Детска школа по народно пеене „Утринна роса”** с ръководител Росица Желязкова. успешно продължава дейността си. Школата наброява 9 деца,които изучават автентични песни не само от този край, а и от други фолклорни области. През годината децата от школата участваха в различни празници ,фестивали,конкурси и спечелиха призови места.

Изключително сме радостни, че бе възстановена **коледарската група** с р-л Цветан Милев. Младежите сами се организираха,читалището им предостави условия за репетиции,ямурлуци и др. Те усилено репетираха за да се представят добре на Коледния концерт, а на Бъдни вечер ,до ранни зори огласиха улиците на селото, посетиха и благословиха домовете на тополчани,по точно на тези, които предварително се бяха записали.

Любителското творчество завършваме със **състава за автентичен фолклор**. Вече 44 години той слави името на селото, като в момента наброява около 40 човека Репертоара му от песни, танци и обичаи е изключително богат. Напоследък все по-млади хора проявяват интерес към автентичния фолклор. По този начин, ще се осъществи приемственост между поколенията. Но за съжаление динамичното време в което живеем не им позволява редовно да присъстват на репетиции. А трябва ,защото има богат песенен репертоар и обичаи,които трябва да се заучават за да не останат само в миналото. Гордеем се с наградите и постиженията на състава,които никак не са малко и искрено им благодарим за неуморния и всеотдаен труд през годините.

**Спортния клуб** по бойни изкуства с треньор Нарчин ….продължи дейността си през 2023 г.Децата не са много ,но тя продължава да работи.

За културните изяви през 2023 год. сме направили презентация,която предстои да видите.

Народно читалище „Св..Св.Кирил и Методий-1927”с. Тополи,общ.Варна

**Културни мероприятия**

**2023 г.**

**1. На 21.01.2023 г. –** Бабинден

**2. На 14.02.2023 г. –** Трифон Зарезан – съвместно с кметство Тополи. Присъства кмета на район Младост – Христо Христов и Виктор Бузев - главен архитект на Община Варна.

**3. На 19.02.2023 г.** – Шествие- поклонение пред паметната плоча на Васил Левски в кв.Левски, Варна.Поклонение пред паметника му в Морската градина. Шествието бе организирано от Община Варна, Анатолий Атанасов, кмета на с.Тополи-Благовест Георгиев и др.

**4. На28.02.2023 г.** – Работна среща „Изследване,приобщаване и разширяване на нови публики-мост между българските читалища и музеи” по проект РИМ-2022

**5. На 01.03.2023г.** – Тържествен концерт по случай Националния празник на България. С участието на ученици от ОУ”Христо Смирненски” и самодейци от школите в читалището.

**6. На 15.03.2023 г.** – Гостуване на Силистренския драматично-куклен театър с постановката „Вражалец” по Стефан Костов.

**7. На 21.03.2023 г.** – Гостува ни автора на книгата „Вълчан Войвода” – Васил Гинев.Той представи и други свои произведения и разказа неизвестни случки от живота на своите герои.

**8. На 09.04.2023 г.** – Участие на децата от модерен балет „МОНТ” и децата от ШНП ”Утринна роса” в празника „Цветно ми е” организиран от Община Варна.

**9. На 12.04.2023 г**.- Изложба по случай великденските празници „Възкресение Христово”. С изработка на сувенири, бродерии и великденска украса участваха жителите на селото, както и с децата от ДГ „Ран Босилек” и ОУ „Христо Смирненски”. На най добрите бяха раздадени награди.

**10. На 18.04.2023г.** – Гостува ни Диляна Курдова със своята творба „Размисли върху женската народна носия”.

**11. 24.04.2023 г.-** Маратон на четенето с ученици от 2-ри клас на ОУ „Хр. Смирненски”, учениците четоха любими книги с любими герои.

**12. На 29.04.2023г.** – участие на ШНП „Утринна роса” в

петнадесети фолклорен празник „Като жива вода”,гр.Суворово – 1-во място

**13. На 03.05.2023 г. –** Отбелязахме 1 година от създаването на ШНП „Утринна

роса” с ръководител Росица Желязкова

**14.На 11.05.2023г.** - Чествахме патронният празник на читалището с театралната постановка на Силистренския драматично-куклен театър с пиесата „Вестникар ли” по произведението на Иван Вазов. Същия ден те представиха за учениците от нашето училище „Патиланско царство”

**15. На 21.05.2022г**.- Празнувахме деня на Св. Св. Константин и Елена съвместно с кметството. Бе извършен водосвет на аязмото, раздаде се курбан на населението за здраве, а вечерта имаше нестинарски танци от местни изпълнители.

**16. На 24.05.2022г**. – Традиционен сбор на с.Тополи. Програмата по случай празника бе изнесена в читалищния двор на лятна сцена. Участваха всички школи към читалището, децата ОУ „Хр. Смирненски”, български популярни песни изпълни варненския певец Теди Генев. За децата имаше забавно шоу. Програмата завърши с много хора и песни от оркестър „Пендари”.

**17. На 10.06.2023 г. –** Участие на състава за автентичен фолклор в НФФ „Насред мегдана в Арбанаси”- първо място.

**18. На 16.06.2023 г.** – Проведе се събрание-среща на тракийското дружество в с.Тополи с автори на енциклопедия „Тракия”. Те дойдоха от БАН, за да представят своя труд. В края на събитието Красимир Премянов връчи членски карти на новите членове на тракийското дружество.

**19. На 01.06.2023 г. –** Участие на състава за автентичен фолклор и на децата от ШНП „Утринна роса” във „Фолклорна палитра” гр.Девня. Първо място получи женската певческа група,а децата от школата второ място.

**20. На 01.06.2023 г.** – Участие на модерен балет „МОНТ” в „Тракия земята на Орфей” организирано от Тракийско дружество” Кап.Петко Войвода” Варна.

**21.На 02.07.2023 г.** – Участие на децата от ШНП „Утринна роса” в „Петровска китка”, Велики Преслав.

**22. На 26.07.2023 г.** – Участие на модерен балет „МОНТ” във фестивала „Свят, изкуство и море” Златни пясъци.

**23.От 10-15.07.2023г.** – Участие на колектива за автентичен фолклор в МФФ”Ритмите на Олимп”,Паралия,Гърция.

**24.** **На 29.07.2023г.-** Участие на сцена Раковина на всички школи от нашето читалище.

**25. На 05.08.2023г.** – Участие на ШНП ”Утринна роса” в събора на ваяшките певци и свирачи в с.Голица, местност Гермето. Групата,квартета и индивидуалните изпълнители получиха отлични награди.

**26. На 13.08.2023г**.- Участие на ШНП „Утринна роса” и модерен балет „МОНТ” в „Най-сладкия ден” организиран от Община Варна.

**27. На 26 и 27.08.2023 г.** – Проведе се Х-то издание на национален събор за авт. фолклор „Тополи пее и се смее”. Гост на събора беше Гуна Иванова.

**28. На 10.09.2023 г.** – Историческа възстановка на стадиона на с.Тополи „От Аспарух до наши дни”. Колектива за автентичен фолклор при читалището участва във възстановката с обичая „Сватба” /крадене на момата/. Детската школа също участва с песни и инд.изпълнения и дефиле от центъра на селото до Стадиона на селото.

**29. На 22,23,24.09.2023г.** – Участие на колектива за автентичен фолклор във 22-рия етно-културен фестивал „Единство чрез многообразие” гр.Тараклия,Молдова.

**30. На 23.09.2023 г.** – Участие на ШНП „Утринна роса” в събора „Песен се пее, хоро се вие „ с.Здравец, община Аврен и получиха трето място.

**31 На 14.10.2023 г.** – Участие на модерен балет „МОНТ” в конкурса „Приказка за теб” Варна.**.**”

**32. На 15.10.2023 г.** – Участието на децата от ШНП „Утринна роса” и част от колектива за автентичен фолклор в младежкия проект „ Град целунат от морето под мотото „Шарен кръстопът”. Основната идея на проекта бе да се разкаже за двете общности,които живеят в селото. Проекта бе реализиран с подкрепата на LIDL България.

**33. На 25.10.2023 г.** – Участие на ШНП”Утринна роса” в онлайн МФФ „Българи да си останем” Рени,Украйна.

**34. Октомври**- читалището е партньор с ОУ”Хр. Смирненски” с.Тополи по проект на фонд „Култура”,Община Варна. Проекта е озаглавен „Млад репортер-творческа работилница за добри новини”

**35. На 18.11.2023 г.** – Участие на ШНП „Утринна роса” в националния конкурс „Фолклорен изгрев” в Гранд мол Варна.- първо място

**36. На 25.11.2023 г.** – Участие на децата при фолклорна формация „БЪЛГАРИН” по случай концерт спектакъла „Аз съм БЪЛГАРИН”

**37.На 08.12.2023 г.** – 50 юбилеен концерт на ДГ „Ран Босилек” с.Тополи.

**38. На 16.12.2023 г.** – Участие на ШНП „Утринна роса” в благотворителния концерт на с.Страшимирово.

**39. На 16.12.2023 г.** – участие на децата от танцова школа „БЪЛГАРИ” в коледното надиграване „Дряновица” организирано от община Варна.

**40. На 18.12.2023 г.** – Благотворителен коледен концерт организиран от кметство Тополи.

**41. На 20.12.2023 г .** – Коледен концерт на читалището с участие на всички школи към читалището, ОУ „Хр. Смирненски” и ДГ „Ран Босилек”. Възстановената Коледарската младежка група също взе участие.

**42. 24.12.2023год.** Бъдни вечер. Коледуване от Коледарската група.

Традиционно добри са отношенията с местната власт, Училището, Детската градина и Пенсионерския клуб. Кметство Тополи винаги се отзовава на наши предложения и искания. Много от мероприятията, провеждаме съвместно с кметството и винаги сме срещали разбиране и подкрепа за различни проблеми. Така беше и с подготовката и организацията на Десетото издание на Националния събор за автентичен фолклор.

Средствата, които отпусна Община Варна по наш проект към Общински фонд „Култура” за провеждането на събора са на стойност 6 000,00/шест/ хиляди лева. Тази сума беше използвана за покриване на разходите за озвучаването, наградния фонд,рекламните материали , хонорарите за водещ ,жури и др. Благодарение на спонсорството на приятел на читалището успяхме да поканим известната народна певица Гуна Иванова,която с популярните си песни от пиринския край зарадва жителите и гостите на събора. Благодарим и на доброволците от състава,които помогнаха за успешното протичане на събора. Лична благодарност към Наталия Костадинова,която изработи прекрасни дървени статуетки с логото на събора, с които бяха наградени най-добрите участници. Не на последно място изказваме благодарността си и на жените от Пенсионерския клуб,които активно се включиха в съпътстващата програма и направиха вкусни български национални ястия.

През есента започна дълго чакания ремонт на покрива на зрителната зала и цялостна подмяна на остарелите врати и прозорци с PVC дограма. За целта Настоятелството представи оферти от две фирми пред Община Варна. Офертите на Фирмите „Мухтаров” ООД и „Миг Пласт ООД” Варна бяха одобрени и отпуснати 57 000.00/петдесет и седем/ хиляди лева. Само за един месец ремонтните дейности приключиха и за съжаление на другия ден в следствие на ураганния вятър бяха изтръгнати от корените си два дългогодишни бора, които паднаха върху току що ремонтиран покрив. Същата седмица отново имаше буря,която събори още четири бора и върха на чинара, който е над лятната сцена. Щетите са големи,загубихме 40-50 годишни дървета, оголи се читалищния двор,който привличаше жителите на селото заради спокойното и сенчесто място. Вещото лице от ДЗИ Варна оцени щетите на стойност 1200.00/хиляда и двеста /лева.

Изказваме нашата благодарност на Община Варна за оказаната ни финансова подкрепа.

**Управление**: Настоятелството се състои от 7 души. Илияна Стоянова-председател и членове Благовест Георгиев,Зорница Георгиева,Добринка Цветкова,Ганка Димитрова и Величка Иванова. Заседанията се провеждат при наличие на въпроси за решаване. Само за 2023 година са проведени 5 заседания, на които са разглеждани въпроси за кандидатстване по проекти, назначаване на работа по трудови и граждански договори, организационния живот, празници и чествания, участие във фестивали закупуване на материали, ремонти дейности и др.

Читалището се развива на принципа на доброволността и даренията, както е било и при създаването му. За всеки член на читалището може да се каже добра дума, всички са активни при вземане на решения, подготовка на празници, почистване, събиране на средства.

Основен източник на средства е държавната субсидия, в която са разчетени средства за заплати, осигуровки и веществена издръжка. Останалите средства, които сме отчели са предимно от чл. внос, такси от школите, наеми от предизборни събрания, коп. услуги, рента, спонсори и др..

Статута на читалищата осигурява големи възможности за реално самоуправление и гражданско участие. Освен културно-просветна дейност на читалището, се вменяват посредством закона и изпълнението на поставени на държавно ниво задачи.

Много е трудно да се работи след години на пандемия. Има отлив на самодейците от репетиции и тренировки, някои школи дори се закриха. Нека всички членове да се обединим , да направим така, че хората да се завърнат в залата. Главна наша задача е като най-широка културна общественост да пазим , съхраняваме и предаваме на идните поколения всичко българско и родно.

Много са задълженията и отговорностите на ръководството и на всеки един член. Знаем, че е трудно ,защото хората са много разединени, но въпреки предизвикателствата на новото време, убедени сме, че с общи усилия ще се справим.

21.03.2023 год. Председател:......................

с. Тополи /Ил. Стоянова/